تورک امکداش‌لیق و کووردیناسیون آژانسی (تیکا) لوبنان-ین قوزیی یندکی تورکمن‌لره تاریم دستکی وئریب.
تیکا-نین بیروت-‌داکی اوفی‌سیندکی کووردیناتورو اورهان آیدین مالی بحرانین سبب اولدوغو ایش سیزلیک و یوخسوللوغا قارشی لوبنان-داکی دستک لاییحه‌لرینی داوام ائتدیردیک‌لرینی بیلدیریب.
لوبنان-ین تاخیل، تروز و میوه احتیاجی‌نین تخمینن 80 فایزینی واردات حسابینا تامین ائتدیگینه دقت چکن آیدین اؤلکه‌دکی مؤوجود اقتصادی بحرانین و یئرلی پول‌ون رکورد اوجوزلاشماسیندان سونرا خالقین آلیجی‌لیق گوجونون اهمیت‌لی درجه‌ده آزالدیغینی و ایش سیزلیک نیسبت‌لری‌نین تاریخی سویه‌یه چاتدیغینا دقت چکیب.
آیدین تیکا اولا‌راق لوبنان-دا خصوصاً ده اکینچی‌لیک سئکتوروندا اوره تیم، مشغوللوق و پئشه تامین ائتمگی هدفله‌ین لاییحه‌لرله ماراقلاندیغینی قئید ائدیب و دینی، مذهب و ائتنیک آیری سئچکی‌لیک اولما‌دان اؤلکه داخیلینده حیاتا کئچیریله‌جک "لوبنان کند اینکیشافی و اوره تیمی جانلاندیریلما پروقرامی" نی تطبیق ائتدیک‌لرینی وورغولاییب.
قئید ائدک کی، دؤولت بورجونون 90 میلیارد دو‌لاری کئچن لوبنان 1975-1990-جی ایللردکی وطنداش محاربه‌سیندن بری ان بؤیوک مالی بحرانلاریندان‌ بیرینی یاشاییر.
ایش سیزلیگین یوزده 35 فایز اولدوغو و یوخسوللوغون 50 فایزدن چوخ اولدوغو لوبنان آوقوست آییندا بیروت لیمانینداکی بؤیوک پارتلاییشلا داها دا پیس‌لشدی.
